अफसरों की संख्या में 20% की कटौती करेगा रूस  
संख्या में कटौती से सरकार को 1.3 अरब डॉलर की बचत होगी। पिछले 5 साल में रूस में अधिकारियों की संख्या 6 लाख से बढ़कर 11 लाख पर पहुंच गई है।
रूस के राष्ट्रपति दमित्रि मेदवेदेव ने अगले तीन साल में सरकारी अधिकारियों की संख्या में 20 प्रतिशत की कटौती करने की घोषणा की है। यह कटौती अगले तीन साल में तीन चरणों में की जाएगी। वर्ष 2011 और 2012 में प्रत्येक साल अधिकारियों की संख्या में पांच-पांच प्रतिशत की कटौती की जाएगी। इसके बाद 2013 में दस प्रतिशत अधिकारियों की कटौती होगी। इस तरह अगले तीन साल में अधिकारियों की संख्या में 20 प्रतिशत की कटौती होगी। अधिकारियों की संख्या में कटौती से सरकार को 1.3 अरब डॉलर की बचत होगी। पिछले पांच साल में रूस में अधिकारियों की संख्या 6,00,000 से बढ़कर 11 लाख पर पहुंच गई है।